شەفەق نیوز/ وەزارت تەندروسی لە هەرێم کوردستان، ئمڕوو دووشەممە، راگەیان تۆمارکردن ١٤ مردن لەوەر ڤایڕۆس کۆڕۆنا لەماوەی یەک رووژ.
وەزارەتەگە لەبەیانامەگەی وت: لەماوەی یەک رووژ، ٩٢٢٩ تاقیکردن ئەنجام دا، لەناویان تۆمار ١٢٧٧ تووشهاتن نوو کرد، وەیجوورە بەشەوە بوین: ٢٥٦ هەولێر، ٣٢٥ سلێمانی، ٦٠٦ دهۆک، ١٤ هەڵەبجە، ٥٩ گەرمیان، ١٧ راپەڕین.
هەمیش ٧١٦ خاسەوبوین تۆمار کرد، وەیجوورە؛ ٨٨ هەولێر، ٢١٣ سلێمانی، ٣٥٤ دهۆک، ٤ هەڵەبجە، ٤٧ گەرمیان، ١٠ راپەڕین.
و ١٤ مردنەگەیش وەیجوورە: ٢ هەولێر، ٣ سلێمانی، ٩ دهۆک.
لە وەخت بڵاوبوین ڤایرۆسەگە لە هەرێم کوردستان گشت ژمارەی تووشهاتنەکان رەسیە ١٤٠٥٧٣، لەلیان ١١٨١٦٨ خاسەو بوینە، و ٣٨٩٠ مردنە.
